Adventus

Adventus  est tempus liturgicum, quod festum Nativitatis Iesu Christi antecedit.

Tempus Adventus ex dominicis quattuor constat: in parte prima, adventus gloriosus Domini Iesu Christi cogitatur; ex die 17 Decembris primum adventum recordantur, et usque ad 23 Decembris in celebratione vesperae hae antiphonae sollemnes ad cantum Magnificat cantantur incipientes voce o:
17 decembris: O sapientia
18 decembris: O Adonai 
19 decembris: O radix Jesse 
20 decembris: O clavis David 
21 decembris: O oriens
22 decembris: O rex gentium 
23 decembris: O Emmanuel

Violaceus color proprius temporis Adventus est praeter dominicam tertiam, quae "Gaudete" dicta est: hac in die colore roseo uti licet.

Tempus Adventus hodierno sensu saeculo septimo ortum est. Primum in ecclesia occidentali inter quattuor et sex adventus dominicae erant usque ad papam Gregorium Magnum, qui quattuor dominicas constituit. Hic numerus a papa Pio V denique sancitus est. 

In ecclesiis orientalibus usque ad hoc tempus, sex adventus dominicae sunt, quae hodiernis temporibus illic etiam nonnumquam adventus corona sex cereis praedita celebrantur.

Et in Ecclesia Catholica Romana et in ecclesiis Protestantium, Adventus tempus exordium anni ecclesiae definit. Finis temporis adventus est pridie Nativitatis.

Pinacotheca

Adventus calendarium
"Ierusalem gaude"
"Veni Veni Emmanuel"
Feria Sanctae Luciae

Nexus externi

 Missale Romanum de festis mobilibus, apud www.intratext.com

Categoria:Ecclesia Catholica
Categoria:Religio Christiana
Categoria:Sollemnia natalicia Iesu Christi